এ ঘটনায় অ্যাটর্নি জেনারেলের একান্ত সচিব কবির আহমেদ শাহবাগ থানায় রাত সোয়া ৯টার দিকে এসে জিডি করেছেন। তার স্বাক্ষরিত জিডির কপিতে উল্লেখ করা হয়েছে, “অদ্য ০৭/১২/২০১৭ আং তারিখে আনুমানিক বেলা ৪.৩০ ঘটিকায় তার দফতরে ডাক মারফত একটি চিঠি আসে। চিঠিতে তাকে বিভিন্ন বিষয় উল্লেখ করে প্রাণনাশের হুমকি প্রদান করা হয়। তাকে এই বলে হুমকি দেয়া হয় যে, আপনার সময় ঘনিয়ে এসেছে। তৈরি থাকুন। এখন জাহান্নামে যাওয়ার জন্য তৈরি থাকুন।”